CELEX: 62011CB0564
Language: sk
Date: 2013-05-16 00:00:00
Title: Vec C-564/11: Uznesenie Súdneho dvora (desiata komora) zo 16. mája 2013 (návrh na začatie prejudiciálneho konania, ktorý podal Consiglio di Stato — Taliansko) — Consulta Regionale Ordine Ingegneri della Lombardia a i./Comune di Pavia (Článok 99 rokovacieho poriadku — Verejné zákazky — Smernica 2004/18/ES — Článok 1 ods. 2 písm. a) a d) — Služby — Úloha vypracovať vedecko-technickú štúdiu a poskytnúť poradenstvo s cieľom vyhotoviť dokumenty tvoriace územný plán rozvoja obce — Zmluva uzavretá medzi dvomi verejnoprávnymi subjektmi, z ktorých jedným je univerzita — Verejnoprávny subjekt, ktorý možno kvalifikovať ako hospodársky subjekt)

3.8.2013   
            
            
               SK
            
            
               Úradný vestník Európskej únie
            
            
               C 225/42
            
         Uznesenie Súdneho dvora (desiata komora) zo 16. mája 2013 (návrh na začatie prejudiciálneho konania, ktorý podal Consiglio di Stato — Taliansko) — Consulta Regionale Ordine Ingegneri della Lombardia a i./Comune di Pavia
   (Vec C-564/11) (1)
   
   (Článok 99 rokovacieho poriadku - Verejné zákazky - Smernica 2004/18/ES - Článok 1 ods. 2 písm. a) a d) - Služby - Úloha vypracovať vedecko-technickú štúdiu a poskytnúť poradenstvo s cieľom vyhotoviť dokumenty tvoriace územný plán rozvoja obce - Zmluva uzavretá medzi dvomi verejnoprávnymi subjektmi, z ktorých jedným je univerzita - Verejnoprávny subjekt, ktorý možno kvalifikovať ako hospodársky subjekt)
   2013/C 225/71
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania
   
   
      Žalobovia: Consulta Regionale Ordine Ingegneri della Lombardia, Ordine degli Ingegneri della Provincia di Brescia, Ordine degli Ingegneri della Provincia di Como, Ordine degli Ingegneri della Provincia di Cremona, Ordine degli Ingegneri della Provincia di Lecco, Ordine degli Ingegneri della Provincia di Lodi, Ordine degli Ingegneri della Provincia di Milano, Ordine degli Ingegneri della Provincia di Pavia a Ordine degli Ingegneri della Provincia di Varese
   
      Žalovaná: Comune di Pavia
   
      Za účasti: Università degli Studi di Pavia
   
      Predmet veci
   
   Návrh na začatie prejudiciálneho konania — Consiglio di Stato — Výklad článku 1 ods. 2 písm. a) a d) a článkov 2 a 28, ako aj prílohy II kategórií 8 a 12 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Zadanie zákazky mimo zadávacích konaní stanovených smernicou — Zmluva uzavretá medzi dvoma verejnými orgánmi, v rámci ktorej je poskytovateľom služieb univerzita a protiplnenie má v podstate bezodplatnú povahu
   
      Výrok
   
   Právo Únie v oblasti verejného obstarávania bráni takej vnútroštátnej právnej úprave, ktorá bez vyhlásenia verejného obstarávania povoľuje uzavretie zmluvy, ktorou si verejnoprávne subjekty upravia vzájomnú spoluprácu, pokiaľ — čo prináleží overiť vnútroštátnemu súdu — predmetom takej zmluvy nie je zabezpečiť plnenie úlohy služby vo verejnom záujme spoločnej pre tieto subjekty, neriadi sa výlučne dôvodmi a požiadavkami potrebnými na sledovanie cieľov vo verejnom záujme alebo môže postaviť súkromného poskytovateľa služieb do výhodnejšej situácie než jeho konkurentov.
   
      (1)  Ú. v. EÚ C 73, 10.3.2012.